મોટાપો ઓછો કરવા માટે પરસેવો વહાવવો એ ફેટ ઓછું કરવો એવો નથી. પરસેવો તમારા શરીરના તાપમાનને નિયંત્રિત કરે છે. જ્યારે શરીરનું તાપમાન 98.6 ડિગ્રી સુધી પહોંચી જાય છે, સ્વેટ ગ્લેન્ડ સક્રિય થઇ જાય છે, ત્યારે પરસેવો થવા લાગે છે. આ બધું આપણા મસ્તિષ્ક દ્વારા નિયંત્રિત કરવામાં આવે છે, જેથી શરીરનું તાપમાન સંતુલિત રહે. હવે જરા વિચારો કે આફણા શરીરમાંથી પરસેવા સ્વરૂપે શું બહાર આવે છે, શરીરમાંથી વહેતો પરસેવો સામાન્ય રીતે પાણી છે, જેમાં મીઠું મિશ્રિત હોય છે. સાથે જ તેમાં પ્રોટીન અને સુગરના વેસ્ટ પ્રોડક્ટ્સ પણ સંમિલિત હોય છે. પરસેવામાં ફેટ જેવી કોઇ વસ્તુ નથી હોતી કે જે બહાર નિકળી જાય.